ชื่อสถานที่: โต้งปลาเผา
ประเภท: ร้านอาหาร กาแฟ เบเกอรี่
ที่อยู่: ถนนศรีนวล
ตำบล: ในเมือง
อำเภอ: เมืองขอนแก่น
จังหวัด: ขอนแก่น
รหัสไปรษณีย์: 40000
พิกัด: 16.42228, 102.83731

วันนี้พามาเยือนจังหวัดขอนแก่น ถ้ามาถึงภาคอีสานเมืองขอนแก่นแล้วไม่ทานอาหารอีสานคงจะเสียเที่ยวน่าดู วันนี้จึงพามาที่ร้านโต้งปลาเผา เป็นร้านอาหารอีสานชื่อดัง อยู่แถวบึงแก่นนคร อำเภอเมืองขอนแก่น ร้านนี้มีชื่อเสียงมาก ลูกค้าหนาแน่น เพราะว่าอาหารของที่นี่ราคาไม่แพง แถมอร่อยเกือบทุกอย่าง และที่ขึ้นชื่อมากๆ ก็คือ ปลาเผา ที่ใช้ปลานิลสดๆ เนื้อขาวนุ่ม เผาย่างเกลือจนหอม ทานกับน้ำจิ้ม รสเด็ดจัดจ้าน อร่อยสุดๆ ชื่อเสียงดังขนาดนี้จะพลาดได้อย่างไร ภายในร้านเปิดโล่ง ไม่ได้เป็นห้องแอร์ แต่จะมีพัดลมตั้งเป็นระยะๆ มีโซนด้านนอกที่เป็นลานกว้างเปิดโล่ง เวลาช่วงค่ำๆ มานั่งโซนนี้จะดีกว่า เพราะดูไม่แออัดมากเท่ากับด้านใน ส่วนเรื่องการบริการรวดเร็วมาก อาหารรอไม่นาน พนักงานเยอะ แต่อาจมีลืมบ้าง สั่งซ้ำอีกทีได้ พนักงานยิ้มแย้มดี